
Task 4

Safeguarding in an area which is not your main area of work

Guidance: 
Social Care Wales require newly qualified social workers to provide evidence of their understanding of safeguarding work with adults and children. The assignment below will enable you to demonstrate this. N.B. if your usual area of work is with children please write about adult safeguarding. If you usually work with adults, then write about child safeguarding.  Ensure you meet the learning out comes for this task (see appendix 5 of the handbook).

	Question a:
In an area that is not your main focus of work (see guidance above), explain the relevant legislation, and the national, local and organisational policies and procedures for safeguarding. 

Deddf Plant 1989 yw’r prif ddarn o ddeddfwriaeth yng Nghymru a Lloegr sy’n gwneud darpariaeth ynghylch diogelu a hybu lles plant. Nid yw Rhan III bellach yn gymwys yng Nghymru, gan fod darpariaeth Deddf Gwasanaethau Cymdeithasol a Llesiant (2014) wedi ei ddisodli.  Mae adran 162(2) o'r Ddeddf yn nodi bod yn rhaid i awdurdod lleol hefyd wneud 
Trefniadau i hybu cydweithio rhwng swyddogion perthnasol yr awdurdod sy'n arfer ei swyddogaethau ei hun, mae hyn yn cynnwys addysg. Pan adroddwyd plentyn o dan adran 130 o Ddeddf 2014, mae'n rhaid i awdurdod lleol ystyried a oes sail i gynnal ymchwiliad o dan adran 47 o Ddeddf Plant 1989.

Mae diogelu yn gyfrifoldeb i bawb, boed hynny yn weithiwr proffesiynol neu'r cyhoedd. Er mwyn rhannu pryderon diogelu am blentyn neu blant gyda’r awdurdod lleol, byddai angen cysylltu gyda’r Gwasanaethau Plant a Theuluoedd dros y ffôn. Bydden nhw yna’n cymryd y wybodaeth dros y ffon, ac yn recordio’r pryderon ar ffeil er mwyn sicrhau bod y pryderon yn cael eu gweithredu ym mhellach gan weithiwr o fewn y tîm dyletswydd. Pan fydd awdurdod lleol yn derbyn adroddiad sy’n honni pryderon bod plentyn mewn risg, byddent yn gorfod gwneud gwiriadau a phenderfyniadau cychwynnol, o fewn un diwrnod gwaith. Caiff y gwiriadau eu gwneud drwy wario ffeiliau os oes rhai ar y plenty, gwirio’r rhestr amddiffyn plant a gwneud ymholiadau gydag asiantaethau eraill os yw’n briodol. Yna, bydd penderfyniad cychwynnol yn cael ei wneud gan ystyried yr holl wybodaeth sydd ar gael. Unai bydd dim camau pellach, neu bydd angen ymchwiliad Adran 47.  Mae’r drefn yma’n cyd-fynd ag egwyddorion diogelu sy’n unol a’r Gweithdrefnau Diogelu Cymru (2020). Mae’r gweithdrefnau yn nodi yn glir yr hyn sydd angen ei weithredu a’i ddilyn wrth dderbyn neu ddelio gyda gwybodaeth am ddiogelwch plant. 

Bwrdd Diogelu Plant Gogledd Cymru sy’n ganolog i'r hyn sy’n cael ei weithredu yn yr awdurdod lleol, gan fod gan bob ardal fwrdd diogelu eu hunain. Mae rhan 135(1) o’r ddeddf y 2014 yn nodi mai amddiffyn plant yn ei ardal sy’n profi neu sydd mewn perygl o gael eu cam-drin, eu hesgeuluso neu niwed arall ac atal plant yn ei ardal rhag dod mewn perygl o gael eu cam-drin, eu hesgeuluso neu gael niwed arall.

Mae adran 47(1) o Ddeddf Plant 1989 yn cynnwys dyletswyddau sy’n ei gwneud yn ofynnol i awdurdod lleol wneud unrhyw ymholiadau y mae’n eu hystyried yn angenrheidiol i’w galluogi ag i benderfynu a ddylai gymryd unrhyw gamau i ddiogelu neu hybu lles y plentyn, neu beri iddynt gael eu gwneud. 

Yn ddibynnol ar ganlyniad yr ymchwiliad adran 47(1), bydd awgrymiad yn cael ei wneud gan y Gweithiwr Cymdeithasol a’r Rheolwr Llinell ynglŷn ag ymyrraeth. Os oes sail gwybodaeth i wneud, bydd Cyfarfod Strategaeth gydag asiantaethau priodol yn cael ei gynnal. Gall yr ymyrraeth fod yn ymchwil pellach, neu ymyrryd gan gynna  gwblhau asesiad gofal a chefnogaeth o fewn 42 diwrnod. Gall yr asesiad hwn ddilyni fod yn wasanaeth i gefnogi'r teulu, neu orchymyn llys i ddogelu plenty, yn ddibynnol ar natur y pryderon a'r dystiolaeth sydd wedi ei gasglu. Os nad oes digon o dystiolaeth a bod y gwyriadau ddim yn llwyddiannus, bydd yr achos yn cael ei gau, ac yna’n ail-agor os bydd rhagor o wybodaeth yn cael ei dderbyn. Mae hyn yn unol â Rhan 7 o’r Ddeddf Gwasanaethau Cymdeithasol a Llesiant (2014). 

	Question b:
Reflect on the difference between safeguarding in adults’ and children’s work

400 words (+/- 10%: include your actual word count at the end of each section).

Mae gan oedolion fwrdd diogelu eu hunain, sef Bwrdd Diogelu Oedolion Gogledd Cymru. Mae’r bwrdd yn arwain yr hyn sy’n cael ei weithredu yn Rhan 162 o’r Ddeddf Gwasanaethau Cymdeithasol a Llesiant (2014), sy’n pwysleisio ar yr angen i adrodd a rhannu pryderon os yw rhywun yn meddwl bod oedolyn mewn risg. 

Yn wahanol i’r adran plant, mae gan adran oedolion ffurflen drwy’r Bwrdd Diogelu, sydd yn cael ei ddefnyddio mewn 6 sir, fel ffurflen gyfeirio at adrodd y risg, digwyddiad neu bryderon. Caif hwn ei ddefnyddio gan y cyhoedd, yn ogystal ag asiantaethau proffesiynol gan gynnwys y Bwrdd Iechyd, Gweithwyr Cymdeithasol, yr Heddlu ac unrhyw asiantaeth briodol arall Mae hyn yn golygu bod y wybodaeth ar un ffurflen, ac yn nodi gwybodaeth am yr unigolyn. Mae hefyd yn gofyn a yw’r unigolyn wedi rhoi caniatâd neu beidio ar gyfer y cyfeiriad. Mae hyn yn wahanol i’r drefn yn adran plant, ble mae angen ffonio’n adran i rannu’r pryderon yn gyntaf, cyn gwneud camau pellach. 

Yn wahanol i ymchwiliad adran 47(1) yn yr adra plant, mae ymchwiliad adran 126(1) o’r Ddeddf Gwasanaethau Cymdeithasol a Llesiant, a chaiff hyn ei wneud o fewn 7 diwrnod o dderbyn yr adroddiad. Mae hyn yn debyg i drefn adran plant, ble mae’r angen i wneud gwiriadau a phenderfyniadau cychwynnol, ond bod y ffrâm amser yn wahanol. Caiff y gwiriadau eu gwneud gyda’r unigolyn, yr un sy’n adrodd y pryderon, ac unryw asiantaeth arall briodol. Yn ddibynnol ar y dystiolaeth a gesglir, bydd Cyfarfod Strategaeth yn cael ei gynnal gyda’r asiantaethau priodol, a bydd penderfyniad yn cael ei wneud ar yr hyn fydd angen ei weithredu i ddiogelu’r oedolyn. 

Pan fydd adroddiad yn cael ei dderbyn am bryderon o niwed i blentyn, yn aml bydd y cyfeiriad wedi ei wneud heb ganiatâd y rhiant. Er mwyn adrodd ynglŷn ag oedolyn, mae’n rhaid i’r adroddwr sicrhau bod yr unigolyn sydd mewn sylw yn ymwybodol ac wedi rhoi caniatâd. Mae hyn yn unol â’r Ddeddf Galluoedd Meddyliol (2005), sy’n pwysleisio’r angen i sicrhau bod caniatâd i rannu gwybodaeth a gweithredu’r pryderon diogelu. Os nad oes gan yr unigolyn gapasiti, mae gan yr adroddwr hawl i rannu pryderon heb ganiatâd ond eu bod yn cysidro lles gorau'r unigolyn wrth wneud hyn (SCIE, 2016).

Mae gan unigolyn gyda chapasiti yr hawl i wrthod neu atal yr ymchwilid ar unryw adeg. Os oes pryderon am les yr unigolyn a bod atal yr ymchwiliad yn mynd i gynyddu risg, bydd yn rhaid i’r gweithiwr sydd yn gweithredu sicrhau bod sgwrs yn cael ei gynnal er mwyn trafod y risgiau, a gweithredu cynllun gyda’r unigolyn er mwyn lleihau'r risg o ddigwydd arall yn y dyfodol (Howe, 2020). 

